**Javni poziv za iskaz interesa organizacija civilnog društva za sudjelovanje u provedbi Akcijskog plana Grada Zagreba za provedbu Povelje Integrirajućih gradova za 2023. i 2024. godinu**

Na temelju Zaključka o objavi Javnog poziva za iskaz interesa organizacija civilnog društva za sudjelovanje u provedbi Akcijskog plana Grada Zagreba za provedbu Povelje Integrirajućih gradova za 2023. i 2024. godinu., KLASA: 004-01/23-001/70, URBROJ: 251-01-12-23-2 od 8.9.2023., Grad Zagreb objavljuje:

**Javni poziv za iskaz interesa organizacija civilnog društva za sudjelovanje u provedbi Akcijskog plana Grada Zagreba za provedbu Povelje Integrirajućih gradova za 2023. i 2024. godinu**

**Predmet** Javnog poziva je iskazivanje interesa organizacija civilnog društva za sudjelovanje u provedbi mjera i aktivnosti Akcijskog plana Grada Zagreba za provedbu Povelje Integrirajućih gradova za 2023. i 2024. godinu (u daljnjem tekstu: Javni poziv).

**Cilj** Javnog poziva je odabir organizacija civilnog društva za uključivanje u provedbu mjera i aktivnosti Akcijskog plana Grada Zagreba za provedbu Povelje Integrirajućih gradova za 2023. i 2024. godinu

 **1.** **OPIS AKCIJSKOG PLANA**

Gradska skupština Grada Zagreba Grada Zagreba je na 23. sjednici, 23. svibnja 2023. godine, donijela Akcijski plan Grada Zagreba za provedbu Povelje Integrirajućih gradova za 2023. i 2024. godinu ( Službeni glasnik Grada Zagreba 17/23, u daljnjem tekstu: Akcijski plan). Akcijskim planom je predviđeno da će mjere i aktivnosti iz područja informiranja i ostvarivanja prava, socijalne zaštite, zdravstvene zaštite, učenja jezika i obrazovanja, interkulturalnog učenja, pripreme za traženje posla i zapošljavanje te jačanja lokalnih integracijskih kapaciteta provoditi, kao sunositelji, organizacije civilnog društva s iskustvom u integraciji tražitelja i tražiteljica međunarodne zaštite, osoba kojima je odobrena međunarodna ili privremena zaštita te stranih radnika/ca.

**2. MJERE I AKTIVNOSTI KOJIH SU ORGANIZACIJE CIVILNOG DRUŠTVA SUNOSITELJI U PROVEDBI AKCIJSKOG PLANA**

Organizacije civilnog društva su sunositelji u provedbi sljedećih mjera i aktivnosti koje se financiraju iz Proračuna Grada Zagreba za 2023. godinu:

1. Osiguravanje usluge prevođenja tražiteljima/tražiteljicama međunarodne zaštite, osobama kojima je odobrena međunarodna ili privremena zaštita te stranim radnicima/radnicama prilikom ostvarivanja prava i dostupnih usluga koje osigurava Grad Zagreb te drugih usluga prema potrebi;

2. Osiguravanje kulturne medijacije tražiteljima/tražiteljicama međunarodne zaštite, osobama kojima je odobrena međunarodna ili privremena zaštita te stranim radnicima/radnicama prilikom ostvarivanja prava i korištenja usluga koje osigurava Grad Zagreb te drugih usluga prema potrebi;

3. Održavanje radionica za osnaživanje tražiteljica međunarodne zaštite, žena kojima je odobrena međunarodna ili privremena zaštita i stranih radnica;

4. Upoznavanje tražitelja/tražiteljica međunarodne zaštite, osoba kojima je odobrena međunarodna ili privremena zaštita te stranih radnika/radnica s tradicijom, kulturom i kulturnim obrascima u Republici Hrvatskoj;

5. Senzibiliziranje javnosti o integraciji tražitelja/tražiteljiica međunarodne zaštite, osoba kojima je odobrena međunarodna ili privremena zaštita i stranih radnika/radnica radi njihovog uključivanja u lokalnu zajednicu;

6. Organiziranje informatičkih radionica kao pripremu za uključivanje na tržište rada kroz izradu životopisa, motivacijskog pisma i sl.;

7. Jačanje kompetencija službenika/službenica gradske uprave i zaposlenika/zaposlenica ustanova i trgovačkih društava kojima je osnivač Grad Zagreb o integraciji tražitelja/tražiteljica međunarodne zaštite, osoba kojima je odobrena međunarodna ili privremena zaštita i stranih radnika/radnica u svrhu poboljšanja usluga.

Osim u provedbi mjera i aktivnosti koje se financiraju iz Proračuna Grada Zagreba za 2023., odabrane organizacije civilnog društva sudjelovat će i u aktivnostima nefinancijske prirode kao što su sudjelovanje u radu Koordinacije Grada Zagreba za integraciju osoba kojima je odobrena međunarodna zaštita, ustupanje podataka od važnosti za provedbu mjera i aktivnosti iz Akcijskog plana kao i dostavljanje izvješća o provedbi, informiranje korisnika/korisnica o provedbi mjera i aktivnosti, sudjelovanje u aktivnostima vezanim uz senzibiliziranje javnosti i sudjelovanja na javnim događanjima i sl.

**3. NAČIN ISKAZIVANJA INTERESA I POTREBNA DOKUMENTACIJA**

Interes se iskazuje dostavom pisma namjere koje treba sadržavati sve potrebne informacije o kvalificiranosti organizacije civilnog društva za provedbu mjera i aktivnosti iz točke 2. ovog javnog poziva, za čiju provedbu organizacija civilnog društva iskazuje interes.

Pismu namjere s iskazom interesa potrebno je priložiti sljedeće:

1. Dokaz o upisu u Registar udruga ili drugi odgovarajući registar;

2. Potvrda nadležne porezne uprave o nepostojanju duga prema državnom proračunu, ne starija od 30 dana od dana objave Javnog poziva;

3. Potvrda trgovačkog društva Gradsko stambeno - komunalno gospodarstvo d.o.o. o nepostojanju duga s osnove komunalne naknade, zakupa i najma, ne starija od 30 dana od dana objave Javnog poziva;

4. Popis provedenih projekata ili projekata u provedbi (maksimalno 7 projekata), vremensko trajanje, vrijednost projekta, izvor financiranja i kratki opis projekata iz čega je vidljivo iskustvo u provedbi programa i/ili projekata iz područja integracije tražitelja međunarodne zaštite i osoba kojima je odobrena međunarodna zaštita;

5. Popis zaposlenih osoba kao dokaz o organizacijskim kapacitetima za provedbu mjera i aktivnosti iz Akcijskog plana;

6. Popis gore navedenih mjera i aktivnosti iz točke 2. ovog javnog poziva, a za čiju provedbu organizacija civilnog društva iskazuje interes.

**4. KRITERIJI**

Kriteriji za odabir iskazanih interesa su sljedeći:

1. Višegodišnje iskustvo u provedbi projekata integracije;

2. Iskustvo direktnog rada s tražiteljima/tražiteljicama međunarodne zaštite, osobama kojima je odobrena međunarodna ili privremena zaštita te stranim radnicima/radnicama;

3. Iskustvo u provođenju projekata Europske unije;

Nije potrebno zadovoljiti sve kriterije kumulativno, ali organizacije koje zadovoljavaju više kriterija imati će prednost pri konačnom odabiru. Ocjena kriterija temeljit će se na analizi dostavljenih dokaza iz točke 3. ovog javnog poziva.

Iskaz interesa potrebno je zajedno s dokumentacijom dostaviti elektronskim putem na e-mail integracija.stranaca@zagreb.hr najkasnije do **27. rujna 2023.** godine.

**5. POSTUPAK IZBORA**

Gradski ured za kulturu i civilno društvo (u daljnjem tekstu: Ured) obavit će provjeru i razmatranje pristiglih iskaza interesa s pripadajućom dokumentacijom.

Nepotpune i nepravovremene prijave neće se razmatrati.

Nakon provedene provjere dokumentacije i razmatranja potpunih i pravovremenih prijava, Ured će predložiti gradonačelniku donošenje zaključka o sklapanju sporazuma o suradnji.

Za sva dodatna pitanja vezana uz iskaza interesa, molimo kontaktirajte e-mail integracija.stranaca@zagreb.hr